koľko návštev zubného lekára je potrebných na vykonanie kompletnej liečby koreňových kanálikov?
v obvyklých prípadoch sú potrebné 3 sedenia, a to v nasledujúcej postupnosti. na prvom sedení sa lokalizuje dreňová dutina a prevedie sa jej mechanické a chemické čistenie a jej následné dočasné uzatvorenie. počas druhého sedenia sa rozšíria kanáliky ošetrovaného zuba a následne prebehne ich vyplnenie. na poslednom sedení sa vykoná výplňová terapia chýbajúceho zubného tkaniva a zub sa uzavrie.
existujú prípady, v ktorých si liečba vyžiada viac než 3 sedenia, a to najmä v prípadoch výskytu odolného zápalu. v týchto prípadoch sa môže zvážiť ošetrenie pacienta prostredníctvom mikroskopickej endodoncie, prípadne sa zvážia celkové šance na záchranu zubu.
po ukončení endodontickej liečby sa zub stáva mŕtvym a už nie je zásobovaný živinami. z tohto dôvodu sa zub stáva krehkejším a v dôsledku tohto oslabenia sa stáva náchylnejším na jeho zlomenie. preto je nevyhnutné tento zub šetriť a nadmerne ho nezaťažovať.